Alaquàs inaugura el projecte 'Un roll de sensacions' per a menors amb necessitats educatives especials
30/10/2008

# Alaquàs inaugura el projecte 'Un roll de sensacions' per a menors amb necessitats educatives especials

*   30/10/2008
*   [Imprimir](#)
*   Compartir
*    https://www.alaquas.org/documento.asp?id\_do=11037

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11037%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20inaugura%20el%20projecte%20%27Un%20roll%20de%20sensacions%27%20per%20a%20menors%20amb%20necessitats%20educatives%20especials)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11037/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/11037/30102008roll_Form_4.jpg)](https://www.alaquas.org/ficheros/documentos/2008/2/11037/30102008roll_Form_10.jpg "<a href='https://www.alaquas.org/ficheros/documentos/2008/2/11037/30102008roll_Form_10.jpg' target=_blank><i class='fa fa-external-link' aria-hidden='true'></i>.Alaquàs inaugura el projecte 'Un roll de sensacions' per a menors amb necessitats educatives especials</a>")

El centre acollirà a 22 xiquets i xiquetes i compta amb tres monitors especialitzats dirigits per un psicopedagog

L'alcalde d'Alaquàs va inaugurar ahir un nou centre per a xiquets amb necessitats educatives especials i dificultats psicomotrius impulsat per l'Ajuntament. Aquesta nova iniciativa, pionera en la comarca, naix sota el nom de _Un roll de sensacions_, en al·lusió a gran part dels exercicis que se duran a terme al centre, destinats a estimular la capacitat sensitiva dels xiquets. El centre busca la integració de les persones mes enllà de la seua família, proporcionant-los un lloc on aprendre i pasar-ho bé, amb el temps lliure com a element motor de la personalitat i afiançador de les seues habilitats.

Vint-i-dos xiquets d'Alaquàs gaudiran del serveis de Un roll de Sensacions en principi, encara que les instal·lacions tenen capacitat per a acollir a mig centenar. Aquest servici és totalment gratuït i esta dirigit per un psicopedagog i tres professionals especialitzats que atenen personalment a cada menor per a després informar als pares al voltant dels avanços aconseguits pels xiquets a les classes.

_Un roll de sensacions_ dona noves possibilitats per als menors amb necessitats educatives especials i les seues famílies. Amb el projecte es busca que, mitjançant els tres espais especialitzats en els que es divideix el centre, els xiquets amb necessitat d'atenció al temps lliure tinguen més oportunitats i més alternatives. S'ha posat especial atenció en el disseny d'ambients i en l'elecció de materials que estimulen i fomenten la capacitat d'elecció i decisió dels xiquets per que, en definitiva, millore el seu benestar físic i emocional.

També es busca afavorir la capacitat relacional del xiquet, ja siga entre iguals o entre adults, així com ajudar-lo a tindre una major comprensió de sí mateix, d'altres persones i del món, sempre tenint en compte el seu desenvolupament reial i les seues necessitats. Una major independència, el desenvolupament de la seua capacitat sensorial, motriu, de relació, de joc o de coneixement són més objectius de _Un roll de sensacions_.

Al centre d'Alaquàs haurà tres aules diferents: de teatre, d'art i d'estimulació multisensorial. Aquesta última està dedicada a treballar amb els sentits. Mitjançant diversos elements, al xiquet se li ajuda a veure, tocar, sentir, entendre i provar. En definitiva, a retrobar-se amb sensacions i així poder expressar emocions contingudes.

L'aula multisensorial té diversos espais: el visual, amb llums suaus per facilitar l'adaptació de la vista; el de projecció, amb imatges que es projecten en parets blanques per captar la seua atenció; el d'olors i gusts; el tàctil, espai fonamental perquè les persones amb discapacitat psíquica usen el tacte per reconèixer el seu entorn; i l'espai auditiu, que es treballa partit d'un silenci total per a, a poc a poc, anar incorporant sos per produir sensacions.

Hi ha també un aula de teatre i expressió, enfocada fonamentalment per a desenvolupar la capacitat relacional dels menors del centre, fomentar una confiança mútua, eliminar la por al ridícul, aprendre a utilitzar el cos com a medi d'expressió... Tota esta tasca es realitzarà a través de una sèrie de jocs de socialització, d'expressió, de relació corporal, espacial, temporal, comunicació interpersonal, respiració i de relació amb els objectes.

Per a fomentar la relació i la convivència entre els participants del grup, el treball cooperatiu, la creativitat i les habilitats manuals també hi haurà un aula d'art. Seran principalment de pintura i música i es compaginaran amb els diferents moments de l'any.

Al futur, també podran participar del projecte persones majors amb patologies com l'Alzheimer. A més a més s'està estudiant incloure un programa de detecció de problemes dirigit a xiquets i xiquetes de entre 0 i 3 anys, per tal de poder diagnosticar amb premura cassos en els que els menors tindran necessitats educatives especials.